Free (שיר של סטיבי וונדר)

"Free" (בעברית: "חופשי") הוא סינגל שהוקלט על ידי הזמר האמריקאי סטיבי וונדר.<ref name=":1"></ref> את השיר הוציאה לאור בשנת 1989 חברת התקליטים מוטאון, והוא נכלל כרצועה העשירית והאחרונה באלבום האולפן ה-21 של הזמר, Characters.<ref name=":1" /> את השיר כתב והלחין וונדר לבדו, בדומה לשירים נוספים.<ref name=":2"></ref>

השיר הגיע למקום ה-20 במצעד 100 הסינגלים ההולנדיים.<ref></ref>

== רקע וכתיבה ==
את השיר כתב והלחין סטיבי וונדר לבדו והוא נכלל באלבום, Characters.<ref name=":2" /> הוא עוסק בחופש ובתחושה של שחרור עצמי.<ref name=":2" /> בתחילת השיר, משתמש וונדר במוטיב של נהר כדי לתאר את החופש שלו ולאחר מכן מדבר בצורות נוספות על היבטי החופש. לקראת סוף הבית הראשון, מציין וונדר את אלוהים.<ref name=":2" />

מספר עשורים לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-6 מיליון השמעות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|פברואר 1989
|תקליט 7 אינץ'
|מוטאון
| style="text-align:center;" |<ref name=":1" />
|}

== גרסתה של דנה אינטרנשיונל ==

דנה אינטרנשיונל הקליטה גרסת כיסוי של "Free" עבור האלבום הבין-לאומי הראשון שלה, Free (1999).<ref name=":0"></ref> גרסתה הופצה ב-6 במאי 1999 כסינגל השני מתוך האלבום.<ref name=":0" /> זהו הסינגל השלישי שאינטרנשיונל הוציאה באירופה, אחרי "דיווה", שזכה באירוויזיון 1998 ו-"Woman in Love".<ref name=":0" /> לשיר צולם וידאו קליפ שנועד לעזור בקידום המסחרי שלו.<ref name=":3"></ref>

היא הופיעה עם "Free" בחלק האמנותי של אירוויזיון 1999 בירושלים.<ref name=":4"></ref>

=== רקע ===
אירוויזיון 1999 התקיים בבנייני האומה שבירושלים, בהנחיית יגאל רביד, דפנה דקל וסיגל שחמון. אינטרנשיונל הוזמנה, כזוכת האירוע הקודם של התחרות, לעמוד בראש החלק האמנותי של המשדר עם מופע ראוותני ומושקע המלווה לכשבעים רקדנים, תאורה איכותית ותפאורה שלא נראתה כמותה עוד באירוויזיון.<ref name=":4" /> במאי המופע היה צדי צרפתי, והוא צולם בבריכת הסולטן על רקח חומות העיר העתיקה המוארות ומגדל דוד. הוא שודר בערב הגמר של התחרות, ב-29 במאי 1999, בזמן הצבעת הקהל.<ref name=":4" />

שי כרם, מנהלה של אינטרנשיונל, סיפר בתוכנית "אירופה לשלוש דקות" שכשביקשו ממנו לבצע את החלק האמנותי לאירוויזיון בירושלים היה חשוב לאינטרנשיונל לסגור את המעגל מהימים שבהם אסרו עליה להופיע במקומות מסוימים בגלל היותה טרנסג'נדרית. היא רצתה לעמוד מול חומות בירת ישראל, ולשיר "אני חופשייה" מול מאות מיליוני צופים ברחבי העולם.<ref name=":4" />

=== הצלחה מסחרית ===
"Free" יצא לאור כסינגל השלישי של אינטרנשיונל באירופה, על-אף התנגדותה הראשונית של חברת התקליטים, ושולב באלבום Free. המופע שלה באירוויזיון 1999 צולם ויצא לאקרנים כווידאו קליפ הרשמי של השיר.<ref name=":3" /> במקביל צולם קליפ נוסף באולפן שנועד לשידור ב-MTV באירופה.<ref name=":3" />

"Free" הפך לאחד מהמנוניה של הקהילה הגאה בישראל, ולאחד משיריה המוצלחים ביותר מבחינה מסחרית.

=== מיקומי שיא ===

=== היסטוריית יציאות לאור ===
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|6 במאי 1999
|תקליטור
|חברות תקליטים שונות
| style="text-align:center;" |<ref></ref>
|}

== קישורים חיצוניים ==

== הערות שוליים ==

קטגוריה:שירי 1989
קטגוריה:סינגלים מ-1989
קטגוריה:סינגלים מ-1999
קטגוריה:שירי סטיבי וונדר
קטגוריה:שירי דנה אינטרנשיונל
קטגוריה:שירים באנגלית
קטגוריה:שירים שנכתבו על ידי סטיבי וונדר
קטגוריה:שירים שהולחנו על ידי סטיבי וונדר
קטגוריה:שירים שהופקו על ידי פרדי בולנד
קטגוריה:שירים שהופקו על ידי רוב בולנד
קטגוריה:שירי להט"ב
קטגוריה:שירים על חופש
קטגוריה:שירים על תקווה
קטגוריה:סינגלים בהוצאת מוטאון
קטגוריה:סינגלים בהוצאת NMC יונייטד אנטרטיינמנט